b"\n_START_ARTICLE_\nEsporangi\n_START_PARAGRAPH_\nUn esporangi (en llat\xc3\xad i altres lleng\xc3\xbces sporangium plural, sporangia) \xc3\xa9s l'\xc3\xb2rgan reproductor que es presenta a determinats organismes i que t\xc3\xa9 la funci\xc3\xb3 de produir i emmagatzemar les espores, \xc3\xa9s doncs l'estructura d'algunes plantes, fongs i algues que produeix i cont\xc3\xa9 espores. Els esporangis es troben en les plantes amb flors, gimnospermes, falgueres, pseudofalgueres, bri\xc3\xb2fits, algues, i fongs. Les seves espores s'anomenen a vegades esporangiospores._NEWLINE_En relaci\xc3\xb3 al cicle de la vida de les plantes, en aquelles la generaci\xc3\xb3 diploide de les quals \xc3\xa9s pluricel\xc2\xb7lular (\xc3\xa9s a dir tenen espor\xc3\xb2fit) s'anomena esporangi l'estructura nascuda en l'espor\xc3\xb2fit que s'especialitza a portar a terme la meiosi que donar\xc3\xa0 les espores haploides.\n_START_SECTION_\nSinangi\n_START_PARAGRAPH_\n\xc3\x89s un grup d'esporangis que s'han fusionat, aquesta estructura es troba en Psilotum i Marattiaceae com Christensenia, Danaea i Marattia.\n_START_SECTION_\nEstructures internes\n_START_PARAGRAPH_\nUna columel\xc2\xb7la \xc3\xa9s una estructura est\xc3\xa8ril (no-reproductiva) que suporta l'esporangi. En els fongs, la columel\xc2\xb7la, pot estar ramificada o no i ser d'origen fungal o produ\xc3\xafda per l'hoste."